Terminalul Schengen de pe Aeroportul Timișoara, inaugurat. Dotări de zeci de milioane de euro. FOTO
- Georgiana Dragomir
- 29 martie 2024, 16:26
La Timișoara a fost inaugurată cea mai modernă aerogară din România, vineri, 29 martie, cu doar două zile înainte ca România. Mai exact, este vorba despre noul terminal de plecări Schengen al Aeroportului Internațional Timișoara. La eveniment au participat premierul Marcel Ciolacu, mai mulți politicieni și Mitropolitul Banatului.
Cea mai modernă aerogară din România, inaugurată înainte de AirSchengen
Autoritățile au menționat că noua clădire, ce face parte din Aeroportul Timișoara a demarat în 1 noiembrie 2022, iar lucrările au durat 489 de zile, în final fiind oferită publicului cea mai modernă aerogară din România. S-a lucrat, în medie cu 150 de muncitori în schimburi de 15 ore pe zi. Valoarea investiției, realizată cu finanțare europeană nerambursabilă prin Programul Operațional Infrastructură Mare, a depășit 192 de milioane de lei.
Astfel, geometria terminalului a avut drept inspirație avionul "Vuia 1", primul aparat de zbor autopropulsat din lume, realizat de Traian Vuia.
Clădirea terminalului de la Aeroportul Timișoara are înălțimea unui bloc cu cinci etaje.
Noul terminal este dotat cu 18 ghișee de check-in, precum și cu echipamente pentru self-check-in și șase porți automate de scanare a documentelor, conform retetesivedete.ro.
Dotările terminalului de la Aeroport Timișoara
Sursă foto: Facebook
Noua aerogară are o sală de check-in și ticketing, o sală de circulație în zona publică, ce cuprinde și legătură cu Terminalul de Sosiri Schengen, funcțional încă din 2021, o sală de control de securitate a pasagerilor și a bagajelor, care cuprinde și spații comerciale, o sală de regrupare a pasagerilor, cu 8 porți de îmbarcare, amenajate pe 3 nivele, cu ghișee de pre-bording, zona de food-court și o zona de business lounge.
"Arată frumos terminalul Airschengen. Este o victorie pentru România, în curând sper să fim Airschengen și pe cale terestră", s-au exprimat Nicolae Ciucă și Marcel Ciolacu, prezenți la inaugurarea noului terminal de la Aeroportul Timișoara.
De duminică, 31 martie, România este în mod oficial în Airschengen, ceea ce înseamnă că românii nu vor mai fi controlați de Poliția de Frontieră în aeroporturi, însă, acest lucru nu înseamnă că trebuie să călătorească fără documente de identitate.